open-index/open-wikipedia-markdown huggingface dataset:
Limbazu de sos SMS

Cando si chistionat de su ***limbàzu de sos SMS*** si fachet riferimentu a unu idiolettu, chi tenet tzertas carateristicas brachilogicas e tachigraficas a manera de negossiare chin prus lestrésa possibile, pro non b'andare in foras de s'ispatziu a su solitu cuntzèdiu.
Custu si ottenet fintzas pro mediu de medas incurtziaduras, formas simprificadas, sincopadas e apocopadas, o ateras trassas comente a cussa de che bocàre carchi sinnu graficu o, a s'imbèsse, de che lu pònner cando ateramènte non si dìat pòdere ind una limba normalitzada, s'impreu de colorìos slang, paritzos elementos extra-verbales (es. s'emoticon) e gai sichinde.

S'importantzia chi tenet oje in die su fenomenu at ispronau a nde tenner contu a limbistas, istudiosos de sa comunicassione, sotziologos, psicologos e ateros espertos.
Telemercadu

Si podet definire comente “telemercadu” su cunzuntu de sas atividades de mercadismu realizadas a mèdiu de su telèfonu:
- su tzentru de mutida est su logu fìsigu, in intro de s'impresa o inche unu tertzista, in ue s'isvilupat s'atividade;
- s'atividade de “mercadismu deretu”, isvilupada peri su tzentru de mutida, tenet finalidades bariadas, e de acordu cun custas ùrtimas est crassifigada cun numenaduras ispetzìfigas annanghedoras.
S'atividade de telemercadu cunsistet in su cuntatu telefònigu deretu, isecutadu a mèdiu de  operadores cumertziales, intre una o prus impresas assotziadas e sa crientela, atuale o potentziale, de sas impresas naradas. Sa finalidade de custu cuntatu est, in onzi casu, de tipu cumertziale, e cunsistet in sa bèndida telefòniga de benes o servìtzios (in custos casos si faeddat in manera prus apropiada de “telebèndida”), o puru prus fitianu in sa pubritzizadura cumertziale de sas atividades e de sos produtos de s'impresa. In medas casos, sa telefonada tèrminat, si su resurtadu est positivu, cun sa cuntzertadura de un'aboju de bèndida inche su bividorzu de su criente o inche sos ufìssios cumertziales de s'impresa.
Ciao

***Ciào*** est una paragula italiana pro si saludare in adobiu e fintzas in dispidida.

## Orizine
Su faveddu benit dae su venetu de Venetzia * s'ciàvo (vostro)*, chi cheret narrer "iscràvu (de Bosté)", paragula chi derivat dae su latinu vulgare *sclàvus* e chi in s'anticòriu inditabat sos de etnia islava a s'ispissu bèndios, appuntu, che iscravos.

Tando narrer *ciao* a una pessone cheriat narrer a la saludare nàndeli "Iscravu de Bosté", manera de saludare chi totus impreaban chentza distintzione peruna de classe sotziale.

## Isparghimentu internassionale
Sa paragula, pro more de sos italianos in disterru in belle tottu su mundu, sich'est isparta a libellu internassionale. Inoche b'at una parica de esempios:
#Tedescu : tschau
#Tzecu : čau
#Islovacu : čau
#Frantzesu : tchao
#Ispagnolu : chao/chau
#Esperanto : ĉao
#Portughesu : xau

## Notas
Idiolettu

Si nat ***idiolettu*** tottu su cumplessu postu a pare de sos impreos limbisticos chi pertenen a una pessone o grustiu minore de faveddantes.
Demon's Souls

**Demon's Souls** est unu videojocu de rolu (action RPG) chi From Software e SCE Japan Studio an isvilupau e prubicau in Giappone in su 5 de frevarju de su 2009, in s'America de su Nord in su 6 de Santu Gabine de su 2009 e in Europa in su 25 de lampadas de su 2010. Est su sichidore de King's Field.

## Istòria
Su jocu còntat s'istoria de Re Allant de XII, chi at tèntu su potere de sas animas e las at isfruttàdas pro battìre prosperèsa manna a Boletaria, su regnu suo de su Nord , fìntzas a cando una àrtana carca si istèrret pèri sas terras, abbandiànde su regnu dae sos atteros de foras. Parìtzos òmines an chircàu de colàre in sa néula, chène bi torràre mai prus; unu ebbìa, Vallarfax de sas Sànnas Ghermànas, bi l'at fatta comunicànde a su mundu sa situassione diffitzile de Boletaria.

Re Allant de XII ch'at pesàu dae su sonnu eternu a s'Anticu, sa frèa mala de su Nexus e, chin s'àrtana tuccànde a innàntis semper de prus, ch'essìn a foras dimònios chi sun famìos de animas. In Boletaria sìche pèsat un'abbolòttu: a sa zente li bènit furàda s'anima e, ammacchiàndesi, ucchidìat sos chi non che fin galu rùttos a s'epidemìa; cada dìe chi còlat, sos dimonios sun semper prus fortes pro dontzi anima chi divoràban. 

Gòi nàschit sa paristòria de Demon's Souls, sas animas de su Dimòniu, una paristòria chi còntan dae seculos.
Prince of Persia (1989)

***Su printzipe de Persia*** (*Prince of Persia* in limba orizinale) est unu videojocu platform chi Brøderbund aiat prubicau a su cumintzu pro Apple II in su 1989, e battiu a pustis a sas ateras piataformas.

Sa critica e s'opinione cullettiva lu pompiaban che unu passu a innantis in sa calidade de s'animassione de sos videojocos. S'autore Jordan Mechner, pro cròmper a custu obiettivu, aiat impreau una tecnica de lumen *rotoscoping* istudiande pro medas oras su frade chi, postu a bistimenta arba, curriat e brinchittabat a manera de nde poder copiare sos movimentos. Un'atera novidade fit sa pelea: difatis su protagonista e sos inimicos suos gherraban chind un'ispada in manu e non, comente fit oramai sa moda de tando, a pallettones.

Prince of Persia lu aian prubicau issupra piataformas medas, in intro de sas cales s'Amiga, s'Apple II, s'Apple Macintosh, su MS-DOS, su Nintendo Entertainment System (NES), su Game Boy. In su 2007 est essia una versione fatta a novu chi si narat *Prince of Persia Classic*, e in su 2011 una vortada amatoriale est essia fintzas pro Commodore 64. 

In su 1993 fit essiu su sichidore, prus pacu fentomau, Prince of Persia 2: The Shadow and the Flame.
Aljiotta

S'aljiotta est una supa de pische tìpiga de s'ìsula de Marta. S'amàniat faghende istufare cantzos de pische in ortalìtzia, azu, fràbica e menta.
Bonette

Su ***bonétte*** est unu capeddu de sa tradizione sitziliana, calabresa, sarda e corsicana.

S'erentzia si la depet chircare in sa nobiltade inglesa de su Settichentos, dae cughe aìant importau sa moda in Sitzilia e Calabria a s'acabu de s'Ottichentos e sos primos annos de su Novichentos, in ube a che l'aer postu in conca fit chie ghiabat un'auto. A sa fine, pro more de sos cuntatos chi sa Sardinna teniat dae cussu periodu in sus chin s'Italia meridionale, su bonete est arribau fintzas in ibe.

Su numene in sardu est bonette, ma cussu chi menzus si connoschet est su sitzilianu *coppola*, ca est devenniu populare in Italia intrande puru in sa limba sua; su vocabulu benit dae s'inglesu *cap*, chi a sua borta derivat dae su latinu *caput* (conca).
In atteros dialettos isolanos si zerriat Gigìa, Bicicleta, Berritta
Fogoneri

Su **fogoneri** est su cunduidore de sos zeneradores de papore. Su tìtulu de fogoneri si lograt in Sardinna e Itàlia peri un'esàmene chi podet esser de 4°, 3°, 2° o 1° gradu, custu ùrtimu permitet de cunduer sos zeneradores de papore prus mannos e sena lìmite de potentzialidade produtiva, che sas labiolas mannas de sas tzentrales termoelètrigas. Una figura particulare de fogoneri, oramài belle iscumparta, fiat sa de su segundu azente de sa locumotiva a papore, chi deviat otenner unu capatzitamentu particulare a sa cunduidura de sas labiolas postas in beìculos ferruviàrios.
Beati monoculi in terra caecorum

***Beati monoculi in terra caecorum*** est unu ditzu latinu chi cheret narrer si bortau a sa litera: "Biados sos chi un'ocru tenent ind una terra de tzurpos". Pro "monòculus" si podet intendere siat "chie tenet un'ocru ebìa" siat "chie a un'ocru est tzurpu".

Su ditzu naschit in s'Edade de Mesu e si nat pro affirmare chi fintzas un'omine de pacu, frionzu e metzanu, podet parrer unu de cabale si postu a cuffrontu chin chie est puru pejus de issu.

In Toscana su ditzu latinu si vortat in italianu in sa manera chi sichit: "Nel paese dei ciechi, beato chi ha un occhio!" oppuru "Nel paese dei ciechi l'orbo è re". Attera vortada italiana, chi est probabile affundet sas radichinas suas in Sitzilia, est: "Nel paese dei ciechi, chi ha un occhio solo è re".

In Sardinna su ditzu in sardu est: "Ind una terra de tzecos/tzurpos, chie est a un'ocru fachet de re" o "Ind una terra de cecus/tzurpus, chini est a un'ogu fait de rei".
Neon Genesis Evangelion

***Neon Genesis Evangelion*** (*新世紀エヴァンゲリオン* Shin seiki Evangerion?, "Su vanzelu de su seculu novu"), nòdiu fintzas comente **Evangelion**, **Eva** o **NGE**, est un'anime de 26 episodios chi s'Istudiu Gainax at fattu in su 1995, direttu dae Hideaki Anno. Est unu de sos sutzessos prus mannos, siat de prubicu siat de critica, chi s'animassione giapponesa podat ammentare, e s'introspessione psicologica de sos protagonistas, paris chin sos riferimentos religiosos (mascamente cabalisticos, ebraicos e biblicos) lu carateritzan. Puru unu manga b'an fattu.

S'istoria contat de una Tokyo futuristica a distantzia de bindichi annos dae unu disacatu mundiale e trattat de Shinji Ikari, unu pitzoccu chi s'organizassione paramilitare Nerv at arruolau pro ghiare unu enorme mecha de lùmen Evangelion e gherrare de custa manera sos inimicos de tottu s'umanidade, mutìos Anzelos. In su mentras s'an a connoscher fintzas sos ateros ghiadores e pilotas de Evangelion e su pessonale de Nerv.

Sos urtimos duos episodios an pesau unu muntone de ispantu (in positivu) e de criticas (in negativu), tantu de custringher s'autore a facher essire un'atera versione de su finale chi collit su tempus de sas duas puntadas: The End of Evangelion.
Ergo Proxy

***Ergo Proxy***, iscrittu in alfabetu latinu fintzas in Giappone oppuru in katakana (*エルゴプラクシー* , Erugo Purakushī?), est un'anime de fantassientzia, chin medas elementos steampunk e postcyberpunk, de 23 episodios chi at fattu Manglobe e Geneon Entertainment, trasmissu in Giappone dae su 25 de febrarju a su 12 de agustu de su 2006 in su canale WOWOW. S'anime lu at direttu Shukō Murase (Witch Hunter Robin) e nd'at fattu sa trama Dai Satō (Cowboy Bebop, Ghost in the Shell: Stand Alone Complex, Samurai Champloo, Eureka Seven).
Direma de s'eritu

Su ***direma de s'erìtu*** est una analogia chi pertocat sas dificurtades de s'interassione umana pro sos timidos e introversos. Nat chi cantu prus duos esseres chircan de si acurtziare s'unu a s'ateru, tantu prus si an a facher male: a sa matessi manera de sos eritos, animales chi non de badas viven a sa sola ca si dian pùngher chin sas ispinas issoro si chircan de si acurtziare, fintzas in iberru cando unu pacu de calore chi s'unu diat dare a s'ateru lis podiat facher comodu. Dae custu paradossu naschit su direma, fintzas umanu: si duas pessones cumintzan a si dare cunfidentzia e a si fidare s'unu de s'ateru, carchi cosa de malu chi a unu capitat diat facher male a s'ateru puru, fachende naschire problemas galu prus mannos a che los sòrvere.

## Arthur Schopenhauer
Su cuntzettu lu at pessau a primu su filosofu Schopenhauer in su libru suo *Parerga e paralipomena, volume II, capitulu XXXI, setzione 396*. In sa vortada inglesa, E.F.J. Payne vortat su tedescu "Stachelschweine" comente "porcupine" (overosiat, eritu). Sa parabola contat de unu grustiu de eritos chi, in iberru, an bisonzu de si acurtziare pro si caentare, in s'isfortzu mannu de si ponner a una distantzia tale chi non si podan pungher. S'eritu, de custa manera, pro non si fèrrer det sacrificare sa necessidade de si caentare. Schopenhauer concruit nande chi, si calicunu teniat bastante calore in sas intragnas suas, diat poder evitare sa sociedade paris chin sos dannos chi benin dae s'interassione sotziale.

## Freud
A pustis su cuntzettu est intrau a facher parte de sa psicologia cando Sigmund Freud lu aiat iscopertu e adottau trattande sa psicologia de sas massas. 

## Chirca de psicologia sotziale
Sa psicologia contemporanea at dau cara meda a custu direma. Jon Maner e sos cullegas suos (Nathan DeWall, Roy Baumeister e Mark Schaller) an fattu tzinnu a su "problema de s'eritu de Schopenhauer" cando in manera empirica interpretaban sos resurtaos de carchi esperimentu inube si ispiculizabat issupra a comente sas pessones podian reazire a formas de ostracismu. Custos ammustraban chi su refudu juchìat a unu cumportamentu anti-sotziale pro sos anneaos, mentras chi pro sos prus ottimistocs juchìat, a s'imbesse, a chircare de si acurtziare a sos ateros de prus.
Istàtua de sa Libertade

S**'Istàtua de sa Libertade** (chi su nùmene ufissiale est “Libertade chi Allugat su Mundu”) est unu monumentu chi simbolizat sos Istados Aunidos. S'istàtua est posta a curtzu de s'intrada a sa baìa de Noa Iorcu. Issa amentat sa sinzadura de sa Decraradura de Independèntzia de sos Istados Aunidos. Fiat istada donada a sos IAA dae su pòbulu frantzesu, comente sinzale de s'amistade intre ambos paìsos ligada in tempus de sa Rebolussione Amerigana. 

## Descritzione
Issa rapresentat una fèmina chi zughet un'istola, una corona e sandàlias, abàtigat una cadena truncada e tenet in sa manu sua dereta un'intortza e una tàbula cun su mànigu a forma de culumba, cun sa data de sa decraradura de independèntzia iscrita, in sa manu sua manca. S'istàtua s'agatat in s'Isula de sa Libertade e acollozit bisitadores, immigradores e ameriganos chi torrant biazende in nae.
Berrita

Sa **berríta** est una zenia de bonete nighèddu chi fachet parte de sa bestimenta traditzionale masculìna de Sardigna.

Fintzas a chimbant'annos fachet peri tottu s'isula s'impreabat, oje in die petzi in manifestadas de folklore.

Sa berrita podet esser longa fintzas a chimbanta - chentu chentimetros, ma bi nd'at una a Nugoro e chìrrios a curtzu chi lu est galu de prus e si mutit pro custu "sa berrita longa".

In sa bidda de Ovodda b'at sa particularidade chi peri sas feminas tenent una versione femenina de sa berritta, chi comente amus narau a su cumintzu est una bestimenta mescamente masculina, e si narat "sa cuffietta" ca serbit a collire sos pilos e firmare su tullu o su mucadore; a su solitu si bi ponet fintzas sa vetta.
Furchita

Sa **furchita** est unu cubertu de mesa cun duas o prus puntas (zenerarmente bator) numenadas corros e arringheradas a pètene, impreadu pro infercher alimentos sòlidos e los batire a sa buca o pro los mantener arressos e los segare a mèdiu de una lepa. Sa furchita est realizada mescamente in metallu, una die in prata, latone e arpaca, oe in atzarzu inossidàbile, peroe b'at finas furchitas de linna. Pro sa restoradura lestra o pro ocasiones in ue non b'est sa possibilidade de samunare sos cubertos, comente picunicos o festas, b'at furchitas de pràstiga a impreu ùnigu, finas insubradas, a s'avesu paris cun lepas e culleras de pràstiga e pannutzos de pabiru, pro resones izènigas.
Trieste

right|thumb|250px

**Trieste** est una zitade de 201.261 abitantes cun su portu in su Mare Adriatico edd'est su capoluogo de sa regione Friuli-Venezia Giulia. 

Sa tzitade est posta in sa parte finale de su territoriu italianu edd'est a su confine cun sa Slovenia.

## Imàgines

Immàgini:CastelloMiramare.jpg
Immàgini:Trieste Canal-Grande.jpg
Immàgini:PiazzaUnità 1.jpg


## Agganzos de fora
* Guida pratica di Trieste (in limba italiana) 

## Notas
Friuli-Venetzia Giulia

Su **Friuli-Venètzia Giùlia**, o fintzas **Friuli Venètzia Giulia** (*Regione autonoma Friuli-Venezia Giulia* in italianu; *Regjon autonome Friûl-Vignesie Julie* in friulanu; *Avtonomna dežela Furlanija-Julijska Krajina* in islovenu; *Autonome Region Friaul-Julisch Venetien* in tedescu) est una rezone italiana a istatutu ispetziale cun cabulogu in Trieste. Est cumposta dae duas regiones istòricu-geogràficas cun caraterìsticas culturales diferentes: su Friuli, chi cumprendet sos àmbitos provintziales de Pordenone, Ùdine e Gorìzia, e sa Venètzia Giùlia, chi cumprendet sa de Trieste. Custa ùrtima rezone, paris a su Vènetu e a su Trentinu-Südtirol, format s'àrea zeogràfica de sas *Tres Venètzias*, o Triveneto.

S'agatat in s'Itàlia nord-orientale e tirat a 7.845 km2, pro una populatzione de unos 1.215.220 abitantes. Cumposta dae su territòriu chi partenet a sa regione istòricu-zeogràfica de su Friuli, chi costituit sa manna majoria de sa superfìtzie sua, e de s'ala de Venètzia Giùlia abarrada a s'Itàlia a pustis de sa segunda gherra mundiale: sa làcana intre sas duas rezones istòricu-zogràficas est costituida dae sa foghe de su riu Timavo, a curtzu San Giovanni di Duino, atuale làcana intre sas UTI *Carso Isonzo Adriàtico* e *Giuliana* e in pretzedèntzia de sas provìntzias de Gorìzia e Trieste. Pigat làcana in Vènetu s'ovest cun su su norte cun s'Àustria, in s'est cun s'Islovènia e in su sud jughet essida a su mare Adriàticu.

Su Friuli Venètzia Giulia est, a lughe de sa particulare posidura zeogràfica, logu de frontera intre pius culturas e limbas. Sa limba ufitziale est s'italianu, ma sa rezone at reconnotu fnìintzas s'ufitzialidade locale de su friulanu (faeddadu dae unas 600.000 persones intre is provìntzias de Ùdine, Pordenone e Gorìtzia), s'islovenu (faeddadu dae unas 60.000 in sas biddas a sas làcanas orientales de sas provìntzias de Ùdine, Gorìtzia e Trieste) e su tedescu (faeddadu in sas comunas de Sappada, Sauris e Timau de sa Val Canale e chi dae su 1999 gosat dae unu livellu mìnimu de amparu). Annotamala dae su 2010 sunt amparados fintzas sas dialetos vènetos, traditzionalmente faeddados in medas comunas e unu tempus allega de sa burghesia in sas tzitades majores.
## Riferimentos

## Àteros progetos
Destrudo

***Destrudo*** o fintzas ***destrado*** est unu faveddu chi at imbentau su psicoanalista italianu Edoardo Weiss in su 1935 pro inditare, sichinde sa psicologia freudiana, s'energia de su boleu destruidore e, pro natura sua, est un'ispinta chirriadora.

Sa destrudo est a s'imbesse de sa libido. Difatis, mentras sa libido est s'istimulu a sa vida e a criare, un'energia chi benit dae Eros, sa destrudo est s'istimulu a sa morte e a destrùghere, s'essentzia de Thanatos.

Secund'e su chi aiat nau Sigmund Freud, si la podet definire che istintu chi est in sas intragnas de cadaunu e chi punnat a s'annichilàda de issu etottu.

S'ideada de su cuntzettu benit dae s'epoca chi fit appenas sichìa a sa prima gherra mundiale e dae sa chirca de ispiegare su chi fachian sos chi fin torraos dae sa gherra, patinde a s'ispissu carchi trauma profundu o fintzas istrobbu (s'istrobbu de istress post-traumaticu, pro esempiu).

Su cuntzettu de destrudo est unu de sos prus misconnottos de Freud; su faveddu aiat fattu sa prima cumparta in s'opera "Su Deo e su Es" (titulu orizinale: *Das Ego und das Es*) de su 1922, ma poi non si aiat torrau a bìere.
Libido

***Libido*** (chi a sa litera fachet a lu vortare comente "disizu" o "brama") est unu faveddu chi inditat s'energia printzipale de s'omine, cussa sessuale. In sa teoria freudiana, sa libido est a s'imbesse de sa destrudo. In sa de Carl Gustav Jung, sa libido est in prus una forma de energia chi est abberu un'ispinta vidale e non una pulsione sessuale ebìa.

Su cuntzettu de libido at sichiu in su tempus evolvendesi; lu an apprufundau meda dae su 1914 in sus, cando si cumintzéit a istudiare sa nevrosi e sa psicosi, affirmande chi sa libido non punnat a soddisfacher petzi sa pulsione sessuale de sa pessone ma fintzas ateras elementares comente a su mandicu, sa supravvivèntzia, sa morte, sa religione e s'arte.
Sean Connery

**Thomas Sean Connery** (Edimburgu, Iscotzia, 25 de Agustu, 1930 - Sas Bahamas, 31 de Santu Gabine, 2020), prus conotu comente **Sean Connery**, est istadu unu atore iscotzesu.
Pier Luigi Cantarelli

**Pier Luigi Cantarelli** (Parma, 17 de làmpadas de su 1964) est un'iscritore italianu.

Indutoradu in matèrias zurìdigas, est istadu deretore editoriale de sa revista Mediterraneo (Imprentadora D.S.E.), addae de esser s'autore de numerosos artìgulos e insajos in su domìniu agro-alimentàriu, intre sos cales "Gastronomia in Parma" (Economia agronòmiga - Imprentadore Franco Angeli).

A pustis de s'èsitu de sos primos duos romanzos "Sas làcanas de seda" (ZONA, 2011) e "Sas zagas de su chelu" (ZONA, 2013), at pubrigadu reghentemente "Sas umbras de su tempus coladu", editadu dae sa matessi domo de imprenta.
Cattolica

**Cattolica** (*Catòlga* in romannolu) est una comuna italiana de 16.899 abitadores posta in Emìlia-Romagna in sa provìntzia de Rìmini. Faghet làcana a s'estu cun sa comuna de Gabicce Mare, chi format parte de sa provìntzia marchesana de Pèsaru-Urbinu, dae sa cale est separada dae su riu Conca, a su suddu cun sa comuna de San Giovanni in Marignano e a su nordu est infusta dae su Mare Adriàtigu. Cattolica, in prus de esser una logalidade cunnota de istiamentu, tenet una tradissione marinera rica (pisca e fraigadorzos navales).
Stonewall Inn

***Stonewall Inn*** est istau su tzilleri inube cumintzèin sos abolottos in Stonewall de su 1969, chi su movimentu LGBT at isseperau che data simbolica pro inditare su cumintzu de sa pelea pro sos deretos issoro, a pustis chi sa fase de su "movimentu omofilu" fit acabbada. Simbulu de sos abolotos est Sylvia Rivera, sa transessuale chi nanchi fit sa prima a si ribellare a sos repartos de politzia chi cada sero irrumpìan in su tzilleri.

Su tzilleri est in su numeru 53 de Christopher Street, tra sa West 4th Street e Waverly Place, in Greenwich Village (New York): aiat tancau sas serrandas e b'aian postu a locu suo una butega de bistimenta, ma s'interessu de sos turistas pro su locu at cumbintu a che lu torrare a aperrere, ovviamente chin su matessi lumen.

Sos chi partetzipan a su Gay Pride, cada annu, in ammentu de s'istoria si adobian in foras de su Stonewall.

De rechènte Dominick DeSimone, su chi a como tenet sa propriedade de su tzilleri, at apertu su Stonewall Bistro in sa 7th Avenue.
Gay Pride

Sa die internatzionale de su **LGBT Pride**, connotu fintzas cumente a **Gay Pride** o sceti Pride, est unu eventu chi sa comunidade LGBT e queer cuncordat cun sa punna de pedire agualidade e arrespetu pro sa sa colletividade issoru.

Su Pride s'afestat dònnia annu a inghìriu de su 28 de làmpadas pro amentare is iscussertos de su Stonewall Inn (New York City, Istados Unidos de Amèrica) de su 1969, inue persones transessuales, drag e omosessuales ant reatzionadu imparis contra a su sistema de persecutzione de sa politzia e de su gobernu.

Posca de is abolotos de Stonewall, is persones LGBT de New York ant cumentzadu a atuare cumente comunidade, incumentzende sa temporada mundiale de su movimentu de liberatzione omosessuale chi sighet a die de oe.

Su cuntzetu de base de "LGBT Pride" est chi nemos si diat dèpere brigungiare de su chi est, calechisiat su sessu, s’Identidade de genere o s’orientamentu sessuale suo. 

Su fueddu ‘’pride” (orgòlliu, balentia) bolet nàrrere 'autoistima o istima chi dònnia persone depet tènnere de issa e totu cumente a dìnnia de respetu o cussideru'. 

In Sardigna, a pustis de medas annos de atividade de is sòtzios sardos Movimento Omossessuale Sardo e ARC (e àteros) e de manifestatizones contra s'omofobia (die chi s'amentat a s'acabu de maju), s'at ordingiadu su primu Pride in su 2012 in Casteddu cun su nùmene Cagliari Pride.

Dae du 2013 su Pride est ordingiadu dae unu cordinamentu de sòtzios sardos e pigat su nùmene de Sardegna Pride.

In s'editzione de su 2018 s'ant registradu prus de 30.000 persones in sa parada de Casteddu.
Abolottu de Stonewall

**S'abolòttu de Stonewall** est istau una sèria de iscontros sambenosos tra sos omosessuales e sa politzia in New York. Su primu note de s'abolottu est istau cussu de chenapura 27 de lampadas de su 1969, unu pacu prus a pustis de s'una e binti, cando sa politzia irrumpèit in su tzilleri de lumen "Stonewall Inn", inube sa comunidade omosessuale de su trettu locale si adobiabat.

"Stonewall" est tentu a cussideru che sa data chi fit naschiu peri tottu su mundu su movimentu de liberassione omosessuale modernu. Non de badas su 28 de lampadas su movimentu LGBT lu at isseperau che data de sa "die mundiale de sa fieresa LGBT" o "Gay Pride". Simbulu de sa pelea fit sa femina transessuale Sylvia Rivera, chi nanchi aiat dau su comintzu a sa protesta ghettande un'ampulla contr'a unu de sa politzia.
Impòsitu subra de su balore annantu

S**'impòsitu subra de su balore annantu** (abreviadu in **IBA**) est un'impòsitu aprigadu subra de su balore annantu de sa produidura e de su tràmunu de benes e servìtzios. Est in fortza in 63 paìsos.

In Itàlia, su rennimentu suo est istadu aguale a 102.000,33 milliones de euros in su 2.009.
Battalla de Seddori

Sa **battalla de [[Seddori]]** est istada una pelea gherrada in su 30 de lampadas de su 1409 in su pranu a sud de su casteddu e de sa bidda seddoresa chi bidiat cuntrappostos sos sordàos arbaresos, chi los ghiabat Guglielmo III de Narbona, e sos cadalanos de Martinu I de Sitzilia, primu naschiu de Martinu I de Aragona. 

S'ischiera sarda de Arbaree fit de 20.000 sordaos e contabat in supra sa làdina superioridade numerica, mentras s'esertzitu aragonesu fit a s'imbesse in inferioridade (petzi 11000 sordaos) ma contabat in supra una tattica chi meda at jocau pro sa binchida issoro.

Sos sardos fint essios dae su chi est oje connotu che "bruncu de sa battalla", ma sos aragonesos aiant fattu una manovra a cota, tale de partire in duos su fronte de s'esertzitu sardu ind un'ala de manca e ind una de dresta, e sa de manca in duos ateros cantos: sa prima si che fit ritirada a su casteddu de Seddori e che los aiant mortos a sa conchista sua, uchidende prus de 600 sordaos e fachende presoneras unas 300 feminas de su locu; sa secunda aiat chircau de si adobiare chin su restu de sas fortzas in Seddori colande pro su ribu Flùmini Mannu, ma sorte cheriat chi non lu podiant attraessare ca fit bocau, e custrintos a artziare a un'artura fint presos e iscannaos in su locu chi si connoschet che "Boccidroxiu". S'atera ala chi fit abbarrada, sa de dresta, aiat resessiu a si ritirare in su casteddu de Monreale.

Sa derrota manna pro sos sardos at fatu a manera chi sos aragoneos podiant falare a Bosa, picandela, chin s'intentu de facher gai etotu chin Aristanis, ma su *judiche de factu* Lenardu Cubello aiat firmau prima, fortzis in traitoria, sa resa. S'unicu rennu sardu indipendente de tando, cussu de Arbaree, perdiat s'indipendentzia e, sicomente si che fit mortu Martinu I de Sitzilia pro mal'aghera (nanchi prus debile a fortza de si "ispassiare" chin una presonera chi aiat picau, sa *bella de Seddori*), fintzas sa corona aragonesa at connotu su declinu.
Ignazio Sanna

**Ignazio Sanna** (Orune, 20 de freaxu 1942) est unu archipìscopu catòlicu e teòlogu sardu, de su 4 maju 2019 archipìscopu emèritu de Aristanis e de su 3 de làmpadas 2019 presidenti de s'Acadèmia Pontifìcia de Teologia.
1799

**1799** (MDCCXCIX in nùmeros romanos) est un annu incomintzadu in giòia segundu su calendàriu gregorianu.
1510

S'annu **1510** (MDX in nùmeros romanos) est un annu incomintzadu in martis segundu su calendàriu gregorianu.
2013

S'annu **2013** (MMXIII in nùmeros romanos) est un annu incomintzadu martis segundu su calendàriu gregorianu.

## Fattos

## Naschidos

## Mortos
* Anthony Caro
Ajó

***Ajó*** (in s'allèga antica si narabat fìntzas *ajóni* o *ajònne*) est unu favèddu carateristicu de su sardu e de su cossu chi totu sa Sardinna e sa Cossiga puru connòschet, e sos sardos e corsicanos lu usant a s'ispìssu fìntzas cando chistionant in italianu e frantzesu.

Si imprèat in parìtzas manèras, ma in sa prus parte est unu cùmbidu a si mòver o facher calicuna cosa, unu incorazamèntu pro nde aforticàre su sentìdu, opuru unu modu ironicu pro facher chistiòne de carchidùna cosa e intrare in cuntièrra chin calicùnu cando non si est de accordu chin su chi nàrat.

## Referèntzias
Novara

**Novara** (**Noara** in peemontesu) est una comuna italiana de 105.574 abitadores, cabitale de sa provìntzia peemontesa a su matessi nùmene. Est sa de duas comunas de sa rezione pro pobuladura a pustis de Turinu e rapresentat un'agrugadorzu de tràfigos cumertziales importantes intre sos aunidorzos caminales chi cunzunghent Milanu a Turinu e Zènova a s'Isvìtzera. Su sìmbulu de sa bidda est sa cùpula de sa Basìliga de Santu Gaudèntziu, chi tirat 121 metros.
Limba asturiana

S**'asturianu** (autoglotònimu: *asturianu*) est una limba iberu-romanza chistionada in Ispagna e in Portugallu e pertenet a su grustiu lionesu. Mancari chi su guvernu regionale asturianu lu tutelet, non tenet peruna ufitzialidade.
Postale

Su **postale** est unu beìculu motorizadu chi trasportat iscrusivamente pessones e sos bagazos pessonales issoro. 

Unu postale pùbrigu podet esser urbanu o interurbanu.

Su postale chi biazat peri distàntzias longas est mutidu purma, cando chi unu postale chi trasportat turistas est unu turipostale.

In su limbazu familiare, s'impreat finas sa paraula “saìca”, dae su nùmene de sa sotziedade chi zestionaiat una bia sos trasportos pùbrigos interurbanos in Sardinna.

Unu postale timanzera, o petzi timanzera, trasportat cun regularidade passizeris dae unu puntu a un'àteru, pro narrer intre un'abioportu e su tzentru de sa tzitade.

Cunforme a sa leze italiana, si podet definire postale unu beìculu pro trasportu de pessones chi tenzat prus de otu seidorzos addae de su de su ghiadore.

In Itàlia, est a dies de oe proibidu a pipare in intro de sos postales.
Alfredo Stroessner

**Alfredo Stroessner Matiauda** (Encarnación, 03 de santandria 1912- Brasìlia, 16 de austu 2006) est istadu unu militare, polìtigu e ditadore paraguaianu. Est istadu presidente de sa Repùbriga de Paraguay (1954-1989), in ue aiat pratigadu una ditadura chi fiat durada 35 annos. 

Aiat cumìtidu crìmenes de umanidade lesiada contra a su pòbulu paraguaianu. In tempus de sa ditadura sua, bi fiant istados assassinamentos, deportaduras, impresonamentos, torturas, pessighimentos, iscumpartas fortzadas e àteros actos chi atentant contra a sos deretos umanos. Cun sa morte sua, fiat abarradu sena castigadu pro sos crìmines narados. Sa Deretura Zenerale de Beridade, Zustìssia e Reparadura de su Paraguài aiat istèrridu numerosas relatas chi denùntziant sos crìmines de sa ditadura de Stroessner.
Su mastru de biolinu

**Su mastru de biolinu **(tìtulu originale in italianu:** il maestro di violino)** est una pellìcula de su 1976 aderetada dae Giovanni Fago.

## Resùmene
Peruza, Cunservatòriu Morlacchi. Un'iscola chi bivet gràssias a sos cuntributos de duos benefaghidores zenerosos: Gaudenzi s'industriale e Margherita de Sansevero sa Contissa (Juliette Mayniel). In su Cunservatòriu imparat su biolinu Giovanni Russo su mastru (Domenico Modugno), unu talentu de sensibilidade musigale manna. A su puntu chi s'òmine est istimadu dae totus. L'ammirant sos zòvanos, nde sunt inamoradas sas piseddas. E finas carchi mamma est còrfida dae sos modales suos amàbiles e recatados. Intre sos dischentes de Russo, b'est finas su fizu de Gaudenzi, Carlo Gaudenzi, e sa fiza de sa contissa de Sansevero, sa contissita Laura (Rena Niehaus). Peroe a sa manu de su biolinista aspirant finas Agnese sa seighiarza (Elisabetta Virgili), Luciana Taddei s'imparadora de pranu e Margherita sa contissa etotu, zai dae tempus biuda. In s'ìnteri chi Laura s'inamorat, su tempus coladu segredu de su mastru nch'essit a pizu de aba in sos ambientes aristocràtigos chi l'ant acollozidu. S'iscòberit chi Giovanni Russo est su fizu de un'immigradu a sos IAA, fuìdu dae s'Itàlia in s'èpoga fassista, batende in fatu su pitzinnu chi non teniat galu chimbe annos. Giovanni su minore est sa creadura crèschida musigarmente cun istima dae unu biolinista zudeu. Peroe su tempus coladu cuat àtera tristura: difatis, est istadu unu cuntzertista esitosu, cun su nùmene de Joe Russo. Peroe s'òbitu primadiu de muzere sua Jene Anderson, segada dae s'abusu de àrculu, l'aiat fatu abandonare sas issenas. apretadu dae sas fèminas nòbiles e infadadu dae unu tempus coladu a ismentigare, Russo torrat a Londra. E cumintzat torra a fagher cuntzertos. Peroe Laura, sa contissita zòvana inamorada, nche lu sizit e faghet de totu pro no lu perder, a pustis de sa fua dae s'ambiente aristocràtigu chi l'at repèllidu.

## Produtzione
Sa pellìcula est istada rodada in tres nassiones: Itàlia (Peruza), Israele (Tel Aviv e Zerusalemme) e Rennu Aunidu (Londra).
Richard Schiff

**Richard Schiff** (Bethesda, Maryland 27 May, 1955), prus conotta comente **Richard Schiff**, est unu cantante e attore americanu.
Fumighete

Su **fumighete** (o ispirale contrababautzos) est un'ozetu a forma de ispirale (troncupiramidale a su cumintzu), custituìdu dae prùere de piretru cumprimida chi, brusiende lenamente, ispòssiat unu fumu tòssigu pro sas tzìntzulas e àteros babautzos.

Su fumighete fiat istadu imbentadu dae dutor Giovanni Battista Zampironi (pro custu si narat *zampirone* in italianu) in su laboratòriu suo farmatzèutigu pro sa produidura de sustàntzias contrababautzos, fundadu in Mestre in su 1962.
Collida partzida

In sa zestione de s'arga, sa **collida partzida** est unu sistema de collida de sos *refudos sòlidos urbanos* chi prebidet, pro onzi tipu de arga, una prima selessione o diferentziadura de acordu cun su tipu dae bandas de sos tzitadinos, duncas diverisifighende-la dae sa collida sena distinghidura, preferente finas a pagos annos a como. 	

Pro custa resone, sa finalidade reale est sa partzidura de sos refudos in manera a readeretare onzi tipu de arga partzida chirru a su tratamentu respetivu prus inditadu de dissipadura o recuperadura chi andat dae su depòsitu in sos muntonarzos a s'inchinisadura o a s'abaloramentu pro s'abarramentu sena distinghidura, a su cumpostazu pro s'orgànigu e a su retzirculamentu pro su partzidu naradu propiamente (pabiru, bidru, pràstiga, metallu, eac.).	

Pro cunseghèntzia, a resone de su de susu, sa collida partzida est amaniadora de sa zestione de sos refudos prus curreta e adelantada, sustituende-nde de fatu sa prima fase de su protzessu intreu, peroe perdet sentidu si fartant sas installaduras de tratamentu e dissipadura de s'arga partzida.
Richard Matheson

**Richard Burton Matheson** (Allendale, New Jersey 20 February, 1926 &ndash; Los Angeles, California 23 June, 2013), prus conotta comente **Logan Swanson**, est unu attore americanu.
Bervània

**Bervània** (**Verbania** in italianu) est una comuna italiana ispartzinada de 30.313 abitadores, cabitale de sa provìntzia de su Bervanu-Cùsiu-Ossola, situada in s'oru peemontesu de su Lagu Mazore o Bervanu.

Sa comuna fiat nàschida in su 1939 dae s'unione de sas comunas de Intra e Pallanza e fiat devènnida cabitale provintziale in su 1992. Bervània presentat unu turismu isvilupadu devidu a sa posissione sua zeogràfiga privilezada. Sunt de interessu particulare sos zardinos botànigos de Villa Taranto, postos a probe de Pallanza.

De acordu cun sos resurtados logrados in sa de XVI edissione de “Ecosistema urbanu” de Ligambiente, Bervània resurtat esser sa mezus bidda italiana in su domìniu ambientale gràssias a sos mezoros in sos PM10, in sa collida partzida (s'agatat in su primu logu in Itàlia cun su 72,8%) e in su ràtiu de emissiones de CO2 pro passizeris de sos trasportos pùbrigos.
## Àteros progetos
Mirai Nikki

***Mirai Nikki - Future Diary*** (*未来日記* Mirai Nikki?, "Su diariu de su Benidore"), est unu manga giapponesu chi at iscrittu e disinnau Sakae Esuno. Lu at prubicau Kadokawa Shoten in su paperi de Shonen Ace dae su mes'e jannarju in su 2006 a su de nadale in su 2010 e lu at colliu a pustis in 12 tankobon.

Su protagonista, Yukiteru Amano, est unu pitzoccu introversu chi non li piachet pro nudda sa zente, e tenet unu diariu in su telefoneddu suo in ube si ponet a iscriver tottu su chi li capitat e est accadinde in ziru. Yukiteru pessat de si aer fattu un'amicu imazinarju chi mutit Deus Ex Machina, su mere de su tempus.
Una die, Deus isseperat de ammanizare unu jocu e torrat che presente a Yukiteru su telefoneddu suo, a pustis de lu aer acontzau, ma su pitzocu sich'abbizat a lestru chi carchi cosa est istrana; su diariu, imbetzes de tenner in intro sas informatziones chi issu iscrivet, annotat fattos chi galu no sun accadìos: difatis, su telefoneddu narat su chi at a sutzeder in benidore.
Custu acontzu chi Deus at fattu a su telefoneddu de Yukiteru b'at a esser fintzas in cussu de ateras undichi pessones, in prus de Yukiteru chi est su primu (*the first*): su jocu est una pelea de supraviventzia (*survival game*) e sos chi bi sun in intro an a chircare de si uchidere s'unu chin s'ateru, fintzas secande a cantos su diariu de su benidore (*mirai nikki*) chi sos ateros tenen. Chie dae cughe b'at a torrare sanu e intregu at a picare su postu de Deus, diventande de custa manera su segnore de su tempus e de s'ispatziu.
Ovviamente sa gherra apenas iscopiada, prena de zente chi li cheret secare sas ancas e fintzas sa pedde, at assuconau meda a unu pitzoccu chi li fachian timoria tottus, ma no est a sa sola: lu at a azudare una pitzoca in amore chin issu e chin instrobos mentales serios, Yuno Gasai, chi a su comintzu li fachet galu prus ispantu e assustu ma chi a pustis prus de una corta, chin su machighine suo, lu at a attendere e li at a sarvare sa vida.
Olostriche

S' **olostriche** (lumen issientificu: *Ilex Aquifolium*) est una mata de artura e de locos umbrosos, creschet bene in terrinos arenosos, chi b'apat ladàmine e minerales. Bi nd'at a mola e a matta, arta dae sos battor a sos deche metros, podet arribare fintzas a sos binti. Sas fozas sunt lùchidas, corriatzas e ispinosas, sos frores, masculinos e femeninos, bi sunt in matas diferentes, sunt arbos e isparghent in aprile e in maju; sos frutos, minores minores, si tinghent de ruju luchènte in s'iberru.
Suzarga

Sa **suzarga** (nomene iscientificu: *Celtis australis*) est una pianta seculare, bi nd'at de chimbeschentos annos e podet artziare fintzas a binti-bintichimbe metros. Su truncu arribat a medire unu metru de diametru, sa corza est colore de chisìna , sas fozas sun birde-iscuru in su chirru 'e susu, colore 'e chisina issutta, chi rùchen in attonzu. Sos frores biddastros isparghen cando bessin sas fozas, in aprile-maju. Su frutu est una melichedda minore, sos latinos la muttìan *faba siriaca*; cando est cotta si tinghet a nugheddu e est durche. Sa sugarza cheret de prus terrinos friscos e nigheddos, ma dae su mamentu chi sas radichinas iscorrovan in profundidade, creschet fintzas in terrinos lanzos e chin rochile. Non timet nen caentu nen sicanna e pro custu bi nd'at medas in montigros solianos.
Ozastru

S' **ozastru** est una mata semper birde, in sos artos de chirrios nostros bi nd'at in tottube, mascamente inube b'at molas de chessa. Est una mata seculare, podet vivere fintzas a chimbe-deche seculos e artziare fintzas a ses metros, mancari chi a bellu a bellu. Su truncu est a colore de chisìna e lisiu, sos chimos trotos e ispinosos, sas fozas ovales e birdes in su chirru de susu, colore de prata issutta. Sos frores sun arbos e minores, su frutu, a forma de ovu, a primu birde, posca nigheddu-rujastru, est prus minudu de s'olìa.

In Sardinna an cumintzau dae s'Edade de Mesu a innestare sos ozastros a olìa e ispremìan su frutu de s'una e de s'atera mata in sas molas de preda. Dae s'ozastru bessit pacu ozu, ma fachet andare de corpus. Su brodu de sas fozas, iscotadas pacos minutos, est disinfettante, fachet bene a sa pressione, istringhet e che fachet sanare becos e trincos. Sos pastores zaìan sa sida a su bestiamine, mascamente in annadas malas, sos chimos sicos che los carraban a domo a facher focu. Chin sa linna de s'ozastru fachìan birillos e bardùfulas, a ispelegu de pitzinnos e de mannos; chin sos chimos bonos si fachina sas furchiddas pro su tirelasticu.
Armada de Sarvamentu

S**'Armada de Sarvamentu** (in inglesu: *Salvation Army*) est un'organizadura umanidària de tradissione cristiana, fundada in Londra in su 1865 dae William Booth, chi dassat s'arrampu de sa Crèsia Metodista (“Methodist New Connection”) in ue fiat ministru pro cumintzare un'opera umanidària in sos apendìtzios bassineris de Londra, cun s'intentu de ispainare su Cristanismu e dispensare azudu a sos acamatos. Cunforme a su fundadore suo, sa finalidade de s'Armada de Sarvamentu est a demustrare ch'in unu mundu orientadu chirru a su materialismu est possìbile e netzessàriu a biver unu Cristianismu bisìvile alligru e ativu, chirchende in totu sas maneras de derrotare su fàmine in su mundu, sa mendighèntzia e su discumbèniu sotziale. Est s'organizadura missionària prus manna de su mundu a pustis de sa Crèsia Catòliga.
Lydnevi

Su **Lydnevi** est una limba slava artifitziale creada dae Libor Sztemon.
## Un'esempru de testu in Lydnevi

Babbu nostru:
:Otec navo,
:Jaš jési na nebesai,
:Da jest posvetyn tavo nam.
:Da jest prihedyn tavo kralestvo.
:Da jest stanyn tavo vilja, jako na nébe, tako y na zéma.
:As navo bréd e keždanyn davat i nave danas.
:Ø adpoštat i nave as navo dluhem
:jako y me adpoštalesom i navo dluhare.
:Ø nevøvedat as nave vø pokušenje,
:ale nesvabodat as nave é zølyn.
:Navad tavo jest kralestvo y moc y slava navéke.
:Amén.

## Referèntzias
Furriada in tundu

Sa furriada in tundu est una rodadura ràpida de un'automòbile a inghìriu de s'asse bertigale, chi acontessit in determinadas tzircustàntzias cando su ghiadore nde perdet su cuntrollu.

## Definitzione
Si faeddat de furriada in tundu cando sa betura realizat una rodadura de 180 grados a su nessi in antis de s'arressare. Belle gasi, sa rodadura podet esser finas de 360 grados o foras male de prus furriadas, mesche si sa belotzidade de sa betura est meda arta. 

## Causas
Sa furriada in tundu podet acontesser in tzircustàntzias bariadas:

- in sa borta, cando sas rodas de palas perdent aderèntzia (pro neghe de sa belotzidade etzessiva, o tando de iscarafossos, macras de ozu, crastos o àtera cosa), si su pilota non reassionat immediatamente contrabirende su cuzone de derapada (est a narrer su cuzone intre sa deretura de martza e cussa a ue est aderetadu su beìculu) aumentat semper de prus e s'automòbile si fùrriat in tundu e nch'essit dae sa caminera a foras de sa borta. In cundissiones determinadas (belotzidade particularmente elevada, baritzentru artu, tzocu contra a imbaros bassos, ruta a unu palone, eac.), sa betura si podet finas bortulare;

- in tempus de una frenada meda forte, su pesu de sa betura s'arrimat preferentemente in sas rodas de palas: sa frenada perdet duncas de eficàssia in sas de palas, e prus chi totu si sa frenada est realizada in sa borta o cun sa betura no perfetamente dereta, sa parte de palas de s'automòbile podet lassinare a foras chirrarmente provochende sa furriada in tundu o, che in su casu anteriore, a bias finas su bortulamentu;

- in s'essida dae una borta, cun una betura a trassione de palas, si su pilotu abrit s'illestridore demasiadu cadriamente, s'automòbile intrat a unu subrabiradore meda forte e si su pilotu non lu cuntrollat, derapat e fùrriat in tundu, essende fitianu dae sa caminera chirru a s'internu de sa borta;

- provocadu in manera boluntaria assionende su frenu a manu in sa borta. Su frenu naradu difatis, assionat a subra de sas rodas de palas ebia: frenende in sa borta, issas si brocant e làssinant immediatamente. Custa manobra si podet isecutare, pro narrer, pro imberter sa deretura cun lestresa o in tretos limitados; belle gasi, dimandat meda capatzidade e esperièntzia pro esser realizada in modu curretu, in casu contràriu cheret evitada sende chi si podent provocare intzidentes.
Castanza

Sa **castanza** est mata de monte pacu artu, inube proghet ma non b'at frittu meda. Tenet bisonzu de terra nighedda, lèpia e profunda, ricca de potassiu e fosforu. Bi nd'at pacas in su Guilcieri, ma medas in Barigadu e in sos montes a curtzu.
Est una mata maestosa e sèneche, podet vivere fintzas a chimbichentos annos e passa, paret chi si nd'atzapen millenarias. S'artesa media est de binti metros, ma capitat de arribare a sos trinta-trintachimbe, e su diametru de su truncu a battor metros e prus. S'iscorza est sinnada dae artu in bassu dae cordones; sas fozas, longas e ovales, che rùchen in attonzu, a pustis de cocher su fruttu, torran a bocare dae aprile a maju; sos frores isparghen dae s'acabbu de làmpadas a sa metade de trìbulas. Su fruttu est in intro de s'eritzu ispinosu, a primu birde, posca grogatzu. Che lu recollin in sos meses de Capidanne e de Santandrìa.
Oil City

**Oil City** est una bidda istadunidesa posta in su contadu de Venango, in s'Istadu de Pennsylvania, cunnota pro s'isproradura initziale e s'isvilupu de s'indùstria petrolenca. A pustis de s'istofadura de sos primos putzos de petrozu in sas probianias a inghìriu de su 1.850, Oil City aiat assuntadu unu rolu tzentrale in s'indùstria petrolenca, istranzende su cuarteri zenerale de cumpanzias che Pennzoil, Quaker State e Wolf's Head. Su turismu zogat unu rolu importante in sa rezione gràssias a sa promoidura de sitos istòrigos refertos a su petrozu, anderas naturales e un'architetura bintoriana. Sa pobuladura fiat de 10.557 abitadores cunforme a su retzensimentu de su 2010.
Èlighe

S' **éliche** non tenet preferentzia de terrinos, subbecat su frittu, su calore de su sole, sa mudadura de su tempus, ma custu non che bocat chi crescat comuncas menzus inube su crima est a mesu témpera, in paris e in monticros.
Est una mata seculare, podet arribare a cròmper chimbe, e fintzas deche, seculos e a creschere in artesa binti metros, su truncu medit prus de sunu metru de diametru. Sos chimos sun cracos, sas fozas de colore birde iscuru in su chirru de susu, colore de chisina iscuru issutta de sos frores, isparghen a urtimos de beranu. Su fruttu est cussu chi si muttit "lànde", colore de castanza e de mannesa diferente s'unu dae s'atteru.

## Artìculos ligados

* Èlighe (in LSC)
Universidade Gugliemo Marconi

Sa universidade  "Guglielmo Marconi" ( **Università degli Studi Guglielmo Marconi**) est una universidade privada de Roma, fundada in su 2004. La sàidu est in Plinio,44 - 00193 Roma.

## Cullegamentos de foras
* Universidade ''Guglielmo Marconi''
Lapis

Su Lapis est unu bodale chi si podet impittare pro disignare o iscrier; su lapis podet esser fattu pro fagher lineas nieddas o pro dare su colore: cand'est gai si narat pastellu.

## Variedades de lapis

Bi sunt medas variedades da lapis, pro narrer poden essere differensciadas dae cantu est tosta s'anima, dae su colore, dae s'impittu chi si nde podet fagher.

### Sas variedades de lapis a segunda de su esser tosta
Bi sun 22 variedades de lapis: andende dai sa menu ai sa prus tosta sun:  EE, EB, 9B, 8B, 7B, 6B, 5B, 4B, 3B, 2B, B, HB, F, H, 2H, 3H, 4H, 5H, 6H, 7H, 8H, 9H. Sas primas disignan lineas prus oscuras, sas ultimas sun prus impittadas pro fagher disignos tecnicos.
Pran

**Pran Krishan Sikand** (Delhi, India 12 de freàlzu, 1920 &ndash; 12 de triulas 2013), prus conottu comente **Pran**, est unu cantante e attore India.
Casu Graneris

Su **casu Graneris** est istadu unu fatu de cròniga niedda acontèssidu in Bertzeddi in via Caduti nei Lager 9 in su 1975, chi aiat tentu sìnnifigu mediale mannu a sos tempos de sos fatos pro more de sas imprigaduras a subra de sa morale comuna e pro sa lunzinia de su crìmine.

Su casu pertocat su mortorzu a tiros de pistola de chimbe pessones zutu a cumprimentu dae Doretta Graneris a dae Guido Badini s'isposu suo in sa note dae su 13 a su 14 de santandria de 1975.

Sas bìtimas fiant istadas Italia Zambon (41 annos), Sergio Graneris (45 annos), Romolo Zambon (79 annos), Margherita Baucero (76 annos) e Paolo Graneris (13 annos), respetivamente mama, babu, zajos mamencos e frade de Doretta Graneris.
Aurelio Galleppini

**Aurelio Galleppini**, cunnotu cun su seudònimu de **Galep** (Casal di Pari (Grussetu), 28 de austu 1917 - Chiavari (Zènova), 10 de martzu 1994), est istadu unu fumigheddista italianu, fizu de sardos. Autore meda prolìfigu, est abarradu cunnotu prus chi totu pro su pessonazu de Tex, creadu grafigamente dae isse, chi nd'est istadu pro prus de 40 annos unu de sos disinnadores printzipales, gasi che su cubertista ufissiale finas a su 1994.
Taxi

Su **taxi** est un'automòbile chi dispensat unu servìtziu pùbrigu de trasportu de passizeris contracostu, istassionende in arzolas pùbrigas probidas pro s'efetu, ispetzifigadamente in una tzitade o in una bidda cun unu tzaferru in palas de su bolante, naradu “taxista” (o, in manera cullochiale, “tassineri”). 

A sa diferèntzia de su trasportu pùbrigu de lìnia, in ue su cursàriu e sas arressadas de artiada e falada sunt apostivigadas dae s'entidade logale cunfiadora de su servìtziu o dae su zestionadore de sa lìnia, su servìtziu cumbidadu dae su taxi si podet definire comente “zanna a zanna”. Su tassista istassionadu in s'aparcadorzu, o cuntatadu peri s'aparitzadura radiutaxi o peri telemòbile, retzit sa dimanda de s'usuàriu, lu buscat in s'aderetu cuncordadu chi devet esser in intro de sa comuna respetiva (o de su zirile) e finarmente lu trasportat a su destinu dimandadu. Su taxi podet esser arressadu “in s'iscuta” finas in sa carrera. Su servìtziu est normarmente obrigadòriu, francu unas cantas dèrogas, in totu s'arzola comunale, cando chi currespondet a su ghiadore atzetare o nono unu destinu foras de s'arzola narada.